สถาบันนวัตกรรมและธรรมภิบาลข้อมูล (DIGI) ขับเคลื่อนภาครัฐ โชว์ศักยภาพราชการไทยยุคใหม่
นายอนุชา นาคาศัย รัฐมนตรีประจำสำนักนายกรัฐมนตรี เปิดงาน Digital Government Summit 2022 ที่ลานแฟชั่นฮอลล์ ชั้น 1 ศูนย์การค้าสยามพารากอน กรุงเทพมหานคร พร้อมกล่าวปาฐกถาพิเศษ ในหัวข้อ ก้าวต่อไปของการเป็นรัฐบาลดิจิทัล และมอบรางวัล แบบท้องถิ่นดิจิทัล รางวัลการใช้ประโยชน์จากข้อมูลภาครัฐ ในการคิดวิเคราะห์เชิงลึก(Data Anylytic) ในโครงการ DIGI Data Camp ค่ายสานฝันปันอัศวินข้อมูลภาครัฐ ประจำปี 2565 ภายใต้สำนักงานพัฒนารัฐบาลดิจิทัล(องค์การมหาชน)(DGA) รัฐมนตรีประสำนักนายกรัฐมนตรี กล่าวว่า การพัฒนารัฐบาลดิจิทัล เพื่อตอบโจทย์ความต้องการของประชาชน ลดความเหลื่อมล้ำและเพิ่มความสามารถ รวมถึงศักยภาพในการแข่งขันของภาคธุรกิจ อย่างโปร่งใส เป็นที่น่าเชื่อถือของประชาชนดร.สุพจน์ เธียรวุฒิ ผู้อำนวยการสำนักงานพัฒนารัฐบาลดิจิทัล กล่าวว่า การจัดงานครั้งนี้เพื่อเป็นการพัฒนาภาครัฐให้ก้าวสู่การเป็นดิจิทัล ซึ่งเป็นแนวโน้มให้ประชาชนได้เข้าถึงสิทธิ์และสวัสดิการรัฐได้อย่างครอบคลุมนอกจากนี้ รัฐมนตรีประจำสำนักนายกรัฐมนตรี  เปิดสถาบันนวัตกรรมและธรรมภิบาลข้อมูล DIGI ในการยกระดับ การบริหารจัดการข้อมูลของภาครัฐให้มีคุณภาพ ขับเคลื่อนให้เกิดนวัตกรรมข้อมูล สำหรับการพัฒนารัฐบาลดิจิทัลประเทศไทยอย่างยั่งยืน พร้อมชมนิทรรศการแสดงผลงานดิจิทัลและการบริการประชาชน เช่น การทำพาสสปอต และบัตรประชาชน เป็นต้น  โดยประชาชนที่สนใจสามารถเข้ารับบริการได้ตั้งแต่วันนี้จนถึงพรุ่งนี้ เวลา 18.00 น. ณ ลานแฟชั่นฮอลล์ ชั้น 1 ศูนย์การค้าสยามพารากอน กรุงเทพมหานคร